सर्वेक्षण के अंतिम दिन पाठकों को मशहूर अंतरराष्ट्रीय हस्तियों में से अपने पसंदीदा हीरो का चुनाव करना था। लोगों के समक्ष पांच विकल्प थे। लेकिन निर्विवाद तौर पर बराक ओबामा लोगों के पसंदीदा हीरो बनकर उभरे। टाटा की ही तर्ज पर बराक को 40 फीसदी से भी ज्यादा जनता ने अपना हीरो माना। इस दिन बराक के अलावा कोई भी हस्ती दहाई में अंक प्राप्त नहीं कर सकी। बराक को 42.13 प्रतिशत वोट मिले। उनके बाद दूसरे नंबर पर रहे आर्सेलर मित्तल के सीईओ और चेयरमैन एल.एन.मित्तल। हालांकि मित्तल और ओबामा के मतों के बीच फासला लंबा था। एल.एन. मित्तल को 5.56 प्रतिशत वोट मिले। इसके बाद लोगों की पसंद बने सारथ फोन्सेका। फोन्सेका को 4.84 प्रतिशत वोट मिले तो फर्राटा धावक उसेन बोल्ट को 3.63 फीसदी वोट। स्लमडॉग मिलेनियर से दर्शकों की पसंद बने डेनी बोएल को 2.42 प्रतिशत पाठकों ने अपना हीरो चुना।